CELEX: 32017D0009
Language: hr
Date: 2017-01-04 00:00:00
Title: Provedbena odluka Komisije (EU) 2017/9 оd 4. siječnja 2017. o ovlašćivanju određenih laboratorija u Maroku i Republici Kini na Tajvanu za provođenje seroloških testova u svrhu praćenja učinkovitosti cjepiva protiv bjesnoće pasa, mačaka i pitomih vretica (priopćeno pod brojem dokumenta C(2016) 8803) (Tekst značajan za EGP. )

6.1.2017   
            
            
               HR
            
            
               Službeni list Europske unije
            
            
               L 3/32
            
         PROVEDBENA ODLUKA KOMISIJE (EU) 2017/9
   оd 4. siječnja 2017.
   o ovlašćivanju određenih laboratorija u Maroku i Republici Kini na Tajvanu za provođenje seroloških testova u svrhu praćenja učinkovitosti cjepiva protiv bjesnoće pasa, mačaka i pitomih vretica
   
      
         (priopćeno pod brojem dokumenta C(2016) 8803)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2000/258/EZ od 20. ožujka 2000. o određivanju posebnog instituta odgovornog za utvrđivanje kriterija za standardizaciju seroloških testova u svrhu praćenja učinkovitosti cjepiva protiv bjesnoće (1), a posebno njezin članak 3. stavak 2.,
   budući da:
   
               (1)
            
            
               Odlukom 2000/258/EZ agencija Agence française de sécurité sanitaire des aliments (AFSSA), Nancy, Francuska, određena je kao poseban institut odgovoran za utvrđivanje kriterija za standardizaciju seroloških testova u svrhu praćenja učinkovitosti cjepiva protiv bjesnoće. AFSSA je sada sastavni dio agencije Agence nationale de sécurité sanitaire de l'alimentation, de l'environnement et du travail (ANSES) u Francuskoj.
            
         
               (2)
            
            
               Odlukom 2000/258/EZ predviđa se među ostalim da ANSES ocjenjuje laboratorije u trećim zemljama koji su podnijeli zahtjev da im se odobri provođenje seroloških testova u svrhu praćenja učinkovitosti cjepiva protiv bjesnoće.
            
         
               (3)
            
            
               Nadležno tijelo u Maroku podnijelo je zahtjev za izdavanje odobrenja laboratoriju Service du Contrôle et des Expertises de l'Office National de Sécurité Sanitaire des Produits Alimentaires u Rabatu, a ANSES je 19. listopada 2016. izradio i dostavio Komisiji povoljno izvješće o ocjeni za taj laboratorij.
            
         
               (4)
            
            
               Nadležno tijelo u Republici Kini na Tajvanu podnijelo je zahtjev za izdavanje odobrenja laboratorijima odjela za epidemiološka istraživanja i odjela za biološke tvari veterinarsko-istraživačkog instituta (Epidemiology Research Division and the Biologics Division of the Animal Health Research Institute) u gradu New Taipei City, a ANSES je 19. listopada 2016. izradio i dostavio Komisiji povoljno izvješće o ocjeni za ta dva laboratorija.
            
         
               (5)
            
            
               Laboratorij Service du Contrôle et des Expertises de l'Office National de Sécurité Sanitaire des Produits Alimentaires u Rabatu te laboratoriji odjela za biološke tvari i odjela za epidemiološka istraživanja veterinarsko-istraživačkog instituta (Biologics Division and the Epidemiology Research Division of the Animal Health Research Institute) u gradu New Taipei City stoga bi trebalo ovlastiti za provođenje seroloških testova u svrhu praćenja učinkovitosti cjepiva protiv bjesnoće pasa, mačaka i pitomih vretica.
            
         
               (6)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   U skladu s člankom 3. stavkom 2. Odluke 2000/258/EZ sljedeći laboratoriji ovlašćuju se za provođenje seroloških testova u svrhu praćenja učinkovitosti cjepiva protiv bjesnoće pasa, mačaka i pitomih vretica:
   
               (a)
            
            
               Laboratorij Service du Contrôle et des Expertises de l'Office National de Sécurité Sanitaire des Produits Alimentaires
               
               
                           Direction de la Pharmacie et des Intrants Vétérinaires
                        
                     
                           Rue Ikhlass,
                        
                     
                           Cité Yacoub El Mansour,
                        
                     
                           BP 4509 Akkari
                        
                     
                           10120 Rabat
                        
                     
                           MAROKO
                        
                     
         
               (b)
            
            
               Animal Health Research Institute
               
                           Biologics Division
                        
                     
                           No 376, Zhongzheng Rd, Tamsui District
                        
                     
                           New Taipei City 251
                        
                     
                           REPUBLIKA KINA NA TAJVANU
                        
                     
         
               (c)
            
            
               Animal Health Research Institute
               
                           Epidemiology Research Division
                        
                     
                           No 376, Zhongzheng Rd, Tamsui District
                        
                     
                           New Taipei City 251
                        
                     
                           REPUBLIKA KINA NA TAJVANU
                        
                     
         Članak 2.
   Ova se Odluka primjenjuje od 1. veljače 2017.
   Članak 3.
   Ova je Odluka upućena državama članicama.
   
      Sastavljeno u Bruxellesu 4. siječnja 2017.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 79, 30.3.2000., str. 40.